78. ΛΑ΄ ΣΥΝΤΑΚΤΙΚΗ ΠΡ ΑΞΙΣ της 24/25 Σεπτ. 1968 (ΦΕΚ Α΄ 213) Περί ρυθμίσεως εκκρεμουσών προαγωγών Εκπαιδευτικών Λειτουργών εις τους  βαθμούς του Γυμνασιάρχου και Επόπτου Σωματικής Αγωγής. Λαβόν υπ’ όψιν: Την υπό στοιχ. Α΄/1967 Συντακτικήν Πράξιν «περί ασκήσεως της Συντακτικής και Νομοθετικής Εξουσίας», αποφασίζει: Άρθρ.1.-Πάσα, εν τω χρόνω δημοσιεύσεως της παρούσης, εκκρεμής, καθ’ οιονδήποτε τρόπον, διαδικασία προαγωγής Λειτουργών Μέσης Εκπαιδεύσεως των κλάδων 3 και 4 των άρθρ. 4 και 5 του Ν.Δ. 3379/1955 εις τον βαθμόν του Γυμνασιάρχου (Α.Ν. 129/67) και Επόπτου Σωματικής Αγωγής, βάσει συνταγέντων πινάκων των ετών 1964 και 1965 και εφ’ εξής, κηρύσσεται κατηργημένη. Άρθρ.2.-1.Αι μέχρι ενάρξεως της ισχύος της παρούσης υφιστάμεναι κεναί οργανικαί θέσεις Γυμνασιαρχών του Α.Ν. 129/67 και Εποπτών Σωματικής Αγωγής πληρούνται δια προαγωγής Εκπαιδευτικών Λειτουργών των αντιστοίχων κλάδων 3 και 4 των άρθρ. 4 και 5 του Ν.Δ. 3379/1955, εχόντων κατά τον ως άνω χρόνον συμπεπληρωμένην εξαετή τουλάχιστον υπηρεσίαν, αφ’ ης εκτήσαντο τον κατά το Ν.Δ. 3379/1955 βαθμόν του Βοηθού Γυμνασιάρχου ή Επιθεωρητού Σωματικής Αγωγής. 2.Αι ανωτέρω προαγωγαί ενεργούνται κατ’ απόλυτον εκλογήν, βάσει των ουσιαστικών προσόντων των υποψηφίων, εντός προθεσμίας τριών μηνών από της δημοσιεύσεως της παρούσης, δι’ αποφάσεως του Υπουργού Εθνικής Παιδείας και Θρησκευμάτων, μετ’ ητιολογημένην γνώμην του Α.Δ.Σ.Ε. 3.Το Α.Δ.Σ.Ε. υποχρεούται, όπως, εντός προθεσμίας εξήκοντα ημερών από της λήψεως του σχετικού ενιαίου ερωτήματος του Υπουργού, συντάξη και υποβάλη, κατ’ ειδικότητα, πίνακας αφ’ ενός μεν των εχόντων το κατά την 1ην παράγραφον του παρόντος άρθρου τυπικόν προσόν προαγωγής, κατά σειράν αρχαιότητος εις τον κατεχόμενον βαθμόν, αφ’ ετέρου δε των εκ τούτων προς προαγωγήν προτεινομένων. Άρθρ.3.-Επί προαγωγών εν γένει Λειτουργών Μέσης Εκπαιδεύσεως, ενεργουμένων κατ’ απόλυτον εκλογήν ή κατ’ εκλογήν, η κατ’ ειδικήν αιτιολογίαν κρίσις, περί ιδιαζούσης διακρίσεως και περί υπεροχής των προαγομένων έναντι των λοιπών ομοιοβάθμων των, δύναται να στηρίζηται και επί μόνης της μεταξύ τούτων συνολικής, εν ταις υπηρεσιακαίς εκθέσεσι της τελευταίας δεκαετίας, διαφοράς βαθμολογίας, είτε παρατιθεμένης εν τη οικεία πράξει είτε προκυπτούσης εκ μόνων των υπηρεσιακών φακέλλων των κρινομένων. Άρθρ.4.-Κατά των προς εφαρμογήν της παρούσης εκδιδομένων πράξεων είναι απαράδεκτος η άσκησις προσφυγής ή αιτήσεως ακυρώσεως ενώπιον του Συμβουλίου Επικρατείας. Άρθρ.5.-Η ισχύς της παρούσης Συντακτικής Πράξεως άρχεται από της εις την Εφημερίδα της Κυβερνήσεως δημοσιεύσεως αυτής. 